عالمی دستور

عالمی دستور  ایک مجوزہ دستاویز ہے جس کا مقصد عالمی حکومت کا خاکہ فراہم کرنا ہے تاکہ ایسے قوانین، اصول اور خاکے مرتب کیے جاسکیں جس سے عالمی مسائل کو حل کیا جا سکے اور ممالک کے مابین تعلقات کی نگرانی کی جا سکے۔ اس عالمی دستور کا اصل ہدف بین الاقوامی باہمی تعاون، امن اور عالمی مسائل کو حل کرنا ہے۔

 جائزہ 
عالمی آئین عالمی معاملات کو منظم کرنے اور ان پر حکومت کرنے کے لیے ایک مسودہ کا کام کرتا ہے۔ یہ عام طور پر عالمی اداروں کے اختیارات، اعمال اور ذمہ داریوں کا خاکہ پیش کرتا ہے اور فیصلہ سازی، تنازعات کے حل اور انسانی حقوق کے تحفظ کے لیے اصول قائم کرتا ہے۔ اس کا مقصد ایک ایسا خاکہ بنانا ہے جو عالمی سطح پر اتحاد، انصاف اور پائیداری کو بڑھاوا دے۔

 عالمی دستوروں کی فہرست 
تاریخ انسانی میں کئی بار عالمی دستور مرتب کرنے کی کوشش کی گئی اور ہر بار عالمی تنازعات اور بحران کے بعد اس پر زیادہ توجہ دی گئی۔ ان تمام تر کوششوں کا مقصد موجودہ بین الاقوامی قوانین کی حد بندی قائم کرنا اور عالمی حکومت کو بہتر بنانا رہا ہے۔

مندرجہ ذیل کچھ مثالیں ہیں ؛

 عالمی دستور کا بنیادی مسودہ، یونیورسٹی آف شکاگو، 1947ء 
1948ء میں یونیورسٹی آف شکاگو نے عالمی دستور کا ایک بنیادی مسودہ مرتب کیا۔ رابرٹ مینرڈ ہوچن کی صدارت میں تیار شدہ اس مسودہ کا مقصد عالمی حکومت کے متعلق گفتگو کرنا اور اس موضوع کو وسعت کے لیے راستہ ہموار کرنا تھا۔

 زمینی وفاق کا دستور ، 1950ء کی دہائی تا حال 
 البرٹ ائینساٹئن 
البرٹ آئنسٹائن نے تدریجا دنیا کو ایک عالمی دستور کی جانب متوجہ کرایا۔ وہ اس نتیجہ پر پہنچے کہ حالات کی کشش ثقل اس بات کا تقاضا کرتی ہے کہ موجودہ مسائل کے حل کے لیے ایک عالمی حکومت ہی واحد اور منطقی حل ہے۔ اکتوبر 1947ء میں اقوام متحدہ کے نام ایک کھلے خط میں انھوں نے کہا کہ موجودہ مسائل کے حل کے لیے بین القوامی باہمی تعاون اور عالمی حکومت کی اشد ضرورت ہے۔ سال 1948ء میں انھوں نے متحدہ عالمی وفاق کے صدر کورڈ میئر کو ملاقات کے لیے مدعو کیا اور اس کے مشیر کے طور پر خود شامل ہوگیے۔ انھوں نے چندہ جمع کرنے میں مدد کی اور بہت سارا تعاون بھی کیا۔ انھوں نے متحدہ عالمی وفاق کو اپنی خواہشات کے قریب تر بتایا۔

 عالمی دستور سازی اسمبلیاں 
1960ء کی دہائی میں عالمی دستور کا مسودہ تیار کرنے کی کوششیں تیز ہوئیں اور کئی پیمانے پر کام شروع ہوا۔ تھانے ریڈ اور فلپ آئیسلی نے ایک طرح کا تصدیق نامہ تیار کیا جس کا مقصد کسی بھی ملاقات میں جانبین کے لیے قوانین اور دونوں حکومتوں کے لیے اصول مرتب کرنا تھے۔ اسی ضمن میں کئی عالمی لیڈروں کو دعوت نامہ بھیجا گیا اور 5 حکومتوں نے دعوت قبول کرلی۔ نتیجتا عالمی دستور کنوینشن اور عوامی عالمی پارلیمان کا انعقاد وولفاک مغربی جرمنی 1968ء میں ہوا 27 ممالک سے 200 سے زائد مہمانوں نے شرکت کی اور عالمی دستور کی مسودہ سازی کا کام شروع کر دیا گیا۔ اسی ضمن میں دوسرا اجلاس 1977ء میں انسبروک، آسٹریلیا میں منعقد ہوا۔ وسیع گفتگو اور بحث و مباحثے کے بعد ایک مسودہ تیار کر لیا گیا جسے دستور زمین (Earth Constitution) نام دیا گیا۔ اس کا تیسرا اجلاس 1978ء-79ء میں کولمبو سری لنکا اور چوتھا پرتگال میں 1991ء میں ہوا اور ہر بار دستور میں ترمیم کی گئیں۔

 عارضی عالمی پارلیمان 
زمینی دستور عالمی وفاقی حکومت کا ایک خاکہ ہے۔ اسی زمینی وفاق کے تحت ایک عارضی عالمی پارلیمان کا قیام عمل میں آیا۔ اس پارلیمان کا کام عالمی مسائل پر گفتگو کرنا اور مختلف ممالک مندوبین کی باہم ملاقاتیں کرانا ہے۔

 مزید دیکھیے 
 اقوام متحدہ

 حوالہ جات 

زمرہ:عالمی حکومت
زمرہ:عالمی سیاست